ประมาณ 17 ปีที่แล้ว ผมเป็นภูมิแพ้อากาศในกรุงเดลี
หมอบอกว่าความจุของปอดผม
ลดลงเหลือแค่ 70 เปอร์เซ็นต์เท่านั้น
และมันกำลังฆ่าผม
ด้วยความช่วยเหลือจาก IIT (สถาบันเทคโนโลยีแห่งอินเดีย)
TERI (สถาบันทรัพยากรและพลังงานแห่งอินเดีย) และการเรียนรู้จาก NASA
พวกเราค้นพบว่า
มีต้นไม้ใบเขียวสายพันธ์ุพื้นฐาน 3 ชนิด
เป็นต้นใบเขียวธรรมดา ๆ ทั่วไป
ที่ช่วยผลิตอากาศสะอาดภายในตัวอาคาร
ซึ่งจำเป็นต่อสุขภาพที่ดีของเรา
เรายังด้วยพบว่า
คุณสามารถลดความจำเป็น
ที่ต้องดูดอากาศสะอาดเข้าสู่ตัวอาคาร
ขณะที่ยังรักษาคุณภาพอากาศภายในอาคาร ให้ได้ตามมาตรฐานอุตสาหกรรม
ต้นไม้ 3 ชนิดนั้น คือ หมากเหลือง
ลิ้นมังกร และพลูด่าง
ชื่อพฤกษศาสตร์ตามที่คุณเห็นด้านหน้านี้
หมากเหลืองเป็นต้นไม้ซึ่ง
กำจัดคาร์บอนไดออกไซด์ และเปลี่ยนให้เป็นออกซิเจน
เราต้องการหมากเหลือง ขนาดสูงเท่าบ่า 4 ต้น ต่อคน 1 คน
ส่วนการดูแล
เราต้องเช็ดใบให้มันทุกวัน สำหรับกรุงเดลี
หรือสัปดาห์ละครั้ง
ในเมืองอื่นที่อากาศสะอาดกว่า
หมากเหลืองควรปลูกโดยใช้ปุ๋ยคอก
ซึ่งปลอดเชื้อ หรือใช้วิธีไฮโดรโปนิกส์
และนำออกไปรับแสงแดดทุก 3-4 เดือน
ต้นไม้ชนิดที่สอง คือ ลิ้นมังกร
ซึ่งเป็นต้นไม้ที่พบได้ทั่วไปมากๆ
และเราเรียกมันว่า ต้นไม้ห้องนอน
เพราะมันแปลงคาร์บอนไดออกไซต์ เป็นออกซิเจนตอนกลางคืน
เราต้องการลิ้นมังกรสูงเท่าเอว 6-8 ต้นต่อคน 1 คน
ต้นไม้ชนิดที่สามคือ พลูด่าง
ซึ่งก็เป็นต้นไม้ที่หาได้ทั่วไปเช่นกัน
มันชอบโตในน้ำแบบไฮโดรโปนิกส์
ต้นไม้ชนิดนี้ช่วยกำจัดแก๊ส ฟอร์มัลดีไฮด์ หรือเมทานอล
และเคมีระเหยอื่น ๆ
ต้นไม้ทั้ง 3 ชนิดนี้
ช่วยสร้างอากาศสะอาดที่คุณต้องการ
ที่จริง คุณสามารถเข้าไปอยู่ในขวด
ที่มีจุกปิดมิด และคุณจะอยู่ได้โดยไม่ตายเลย
แม้จะไม่มีอากาศสะอาดอื่นใดๆ เข้ามา
พวกเราได้ทดลองปลูกต้นไม้เหล่านี้
ในอาคารของเราที่กรุงเดลี ซึ่งมีขนาด
50,000 ตารางฟุต อายุ 20 ปี
เรามีต้นไม้เกือบ 1,200 ต้น สำหรับผู้พักอาศัย 300 คน
การศึกษาของเราพบว่า
มีความเป็นไปได้ 42%
ที่ออกซิเจนในเลือดของคนเรา จะเพิ่มสูงขึ้น 1%
หากอยู่ภายในอาคารนี้ 10 ชั่วโมง
รัฐบาลอินเดียค้นพบ
และเผยแพร่การศึกษาที่แสดงว่า
อาคารนี้เป็นอาคารเพื่อสุขภาพ ที่ดีที่สุดในกรุงนิวเดลี
และการศึกษายังแสดงว่า
เมื่อเปรียบเทียบกับอาคารอื่นๆ
คนในอาคารนี้เกิดอาการป่วยต่างๆ ลดลง
โดยอาการระคายเคืองตาลดลง 52%
โรคระบบทางเดินหายใจลดลง 34%
อาการปวดหัวลดลง 24%
ความเสื่อมปอดลดลง 12% และโรคหอบหืดลดลง 9%
การศึกษานี้เผยแพร่ตั้งแต่กันยายน 2551
และปรากฏในเว็บไซต์ของรัฐบาลอินเดีย
จากประสบการณ์ของเรา ชี้ให้เห็นว่า
ผลิตภาพของมนุษย์เพิ่มขึ้นอย่างน่าทึ่ง
ถึงมากกว่า 20% เมื่อใช้ต้นไม้เหล่านี้
และยังช่วยลดความต้องการพลังงานภายในอาคาร
ลงได้มากถึง 15% เพราะความจำเป็น ที่ต้องดูดอากาศสะอาดเข้าอาคารน้อยลง
ตอนนี้ เราทำการทดลองซ้ำ
ในอาคารขนาด 1.75 ล้านตารางฟุต
ซึ่งจะมีต้นไม้ภายในอาคารถึง 60,000 ต้น
ทำไมเรื่องนี้ถึงสำคัญ
เพราะมันสำคัญต่อสิ่งแวดล้อมไงครับ
เพราะมีการคาดการณ์ว่า
ความต้องการพลังงานในโลกของเรา
จะเพิ่มขึ้น 30% ในทศวรรษหน้า
40% ของพลังงานในโลกนี้
ถูกใช้ในอาคารต่างๆ ที่มีอยู่ในปัจจุบัน
และคาดกันว่า 60% ของประชากรโลก
จะอาศัยในอาคารในเขตเมือง
ซึ่งจะมีประชากรมากกว่า 1 ล้านคน ในอีก 15 ปีข้างหน้า
และมีคนที่เลือกอยู่อาศัย
และทำงานในอาคาร ที่ใช้เครื่องปรับอากาศมากขึ้นเรื่อยๆ
"หากอยากเปลี่ยนโลก จงเริ่มจากการเปลี่ยนแปลงตนเอง"
มหาตมะ คานธี กล่าวไว้
ขอบคุณที่รับฟังครับ
(เสียงปรบมือ)